
Poštovani učenici, roditelji i zaposlenici,

obraćam vam se s informacijama koje se odnose na prijevoz naših učenika u ponedjeljak 14. rujna 2026. godine.
Prema obavijesti naših prijevoznika, obavještavam vas:
u ponedjeljak 14.9.2026. učenici  iz Vranjice za Bristivicu kreću u 7:00 sati.
Autobusi iz Vranjice za Prapatnicu i Ljubitovicu kreću u 7:15 sati. Autobusi iz Vranjce idu prema Segetu i u autobuse učenici ulaze u 7:30 sati ( ili nekoliko minuta prije, ovisno o uvjetima na cesti). 
Ostalo ostaje isto, autobusi za djecu iz Bristivice za Prapatnicu i Ljubitovicu kreću  u 7:30 sati.
Napominjem, i učenici PN kretali su ranije 15 minuta iz Vranjice kako bi se omogućilo vozačima da u predviđeno vrijeme stignu dovest učenike iz Ljubitovice, Prapatnice i Bristivice.
Učenici PN-e trebaju čekati autobus u Seget Vranjic u 13:15, a u Segetu u 13:30 sati. Na taj način stizali bi na nastavu koja će počinjati u 14 sati.
Sve vas molim za razumijevanje i daljnje traženje najboljih rješenja u prijevozu učenika. Ključna riječ je sigurnost, a onda redovitost i točnost. Sigurnost se veže za učenike od izlaska iz njihovih domova do njihovog povratka. Točnost se veže za prijevoznike, a onda na učenike. Svaki propust od prijevoznika u najkraćem roku ćemo ispraviti. Svaku grešku u rasporedu sati, vremenima izborne nastave, vremenima čekanja na dolazak i povratak učenika, svest ćemo u podnošljive okvire.
 Molim roditelje, učenike i zaposlenike da cjelovito sagledaju prijevoz naših učenika. 
Jednostavno, svi naši učenici obuhvaćeni su prijevozom i to iz svih mjesta u sve tri naše škole. Pored toga, svi naši učenici iz Ljubitovice, Prapatnice i Bristivice imaju osiguran prijevoz do svojih škola u mjestu stanovanja. Dakle, vrlo složen posao prijevoza za redovitu nastavu (MŠ-e i PŠ-la), a pored toga i našu obvezu osiguranja prijevoza za izborne predmete. 
Još jedanput, molim sve za suradnju, strpljenje i traženje najboljih rješenja,

                                                                                                             Dominik Matković


